VALSTYBINIO SOCIALINIO DRAUDIMO FONDO VALDYBOS DIREKTORIAUS

Į S A K Y M A S

DĖL PRANEŠIMO APIE DIRBANČIŲ PENSININKŲ DRAUDŽIAMĄSIAS PAJAMAS

2000 m. spalio 3 d. Nr. 914

Vilnius

Vykdydamas Lietuvos Respublikos Vyriausybės 2000 09 05 nutarimą Nr. 1052 siekiant teisingai apskaičiuoti ir išmokėti valstybines socialinio draudimo pensijas pensininkams, turintiems draudžiamųjų pajamų, ir vadovaudamasis Lietuvos Respublikos valstybinių socialinio draudimo pensijų įstatymo 23 ir 32 straipsniais,

ĮSAKAU:

1. Patvirtinti su Statistikos departamentu prie Lietuvos Respublikos Vyriausybės suderintas (2000 10 02 raštas Nr. 111-06-909) formą 10-SD „Pranešimas apie dirbančių pensininkų draudžiamąsias pajamas (išskyrus asmenis, kuriems sukako 65 metai, bei I grupės invalidus)“ (1 priedas) ir formą 11-SD „Perduodamų į VSDFV teritorinį skyrių dokumentų apie dirbančių pensininkų draudžiamąsias pajamas rejestras“ (2 priedas).

2. Patvirtinti „Duomenų apie dirbančių pensininkų draudžiamąsias pajamas pateikimo VSDFV teritoriniams skyriams tvarką“ (3 priedas).

3. Draudėjai, pateikdami formas 10-SD, 11-SD už 2000 m. rugsėjo mėnesį, kartu privalo pateikti formas 10-SD, 11-SD už rugpjūčio mėnesį.

DIREKTORIUS	A. PIKIOTAS

Forma 10-SD	Patvirtinta Valstybinio socialinio draudimo

(kodas 27029)	fondo valdybos direktoriaus 2000 10 03 įsakymu Nr. 914

Suderinta su Statistikos departamentu prie

LR Vyriausybės 2000 10 02 raštu Nr. 111-06-909

1 priedas

Pranešimas apie dirbančių pensininkų draudžiamąsias pajamas

(išskyrus asmenis, kuriems sukako 65 metai, bei I grupės invalidus)

per _____ metų _____________mėnesį

Draudėjo kodas	pavadinimas

adresas	tel.

Eil. Nr.	Apdraustojo asmens	Apmokestinamojo darbo užmokesčio suma, Lt	Ligos pašalpos suma, Lt	Pastabos

vardas, pavardė	kodas	VSD pažymėjimo serija, numeris

Iš viso puslapyje

PASTABA: jei ligos pašalpa apskaičiuota už praeitus mėnesius, informacija pateikiama atskirose 10-SD formose, užpildant asmeniui

ligos pašalpos stulpelį.

Formos 10-SD tęsinys

Eil. Nr.	Apdraustojo asmens	Apmokestinamojo darbo užmokesčio suma, Lt	Ligos pašalpos suma, Lt	Pastabos

vardas, pavardė	kodas	VSD pažymėjimo serija, numeris
Iš viso puslapyje

Įmonės vadovas

(parašas)	(vardo raidė, pavardė)

A. V.

Užpildė

(parašas)	(vardo raidė, pavardė)

______________

Forma 11-SD	Patvirtinta Valstybinio socialinio draudimo

(kodas 27030)	fondo valdybos direktoriaus 2000 10 03 įsakymu Nr. 914

Suderinta su Statistikos departamentu prie

LR Vyriausybės 2000 10 02 raštu Nr. 111-06-909

2 priedas

Perduodamų į VSDFV ______________________________ miesto (rajono) skyrių dokumentų apie dirbančių pensininkų draudžiamąsias pajamas (išskyrus asmenis, kuriems sukako 65 metai, bei I grupės invalidus)

per _____ metų ______________ mėnesį

Rejestras Nr.	data

Draudėjo kodas

pavadinimas

adresas	tel.

Iš viso dokumente:

lapų skaičius	apdraustųjų skaičius

Apmokestinamojo darbo užmokesčio suma, Lt	Ligos pašalpų suma, Lt

Įmonės vadovas

(parašas)	(vardo raidė, pavardė)

A. V.

Užpildė

(parašas)	(vardo raidė, pavardė)

______________

PATVIRTINTA

VSDFV direktoriaus 2000 10 03 įsakymu Nr. 914

3 priedas

Duomenų apie dirbančių pensininkų draudžiamąsias pajamas pateikimo VSDFV teritoriniams skyriams tvarka

Iš dalies pakeitus Apdraustųjų valstybiniu socialiniu draudimu įskaitos taisyklių 22 punktą (LR Vyriausybės 2000 09 05 nutarimas Nr. 1052) darbdavys (draudėjas) privalo pateikti fondo valdybos teritoriniam skyriui informaciją apie pensininkams per kalendorinį mėnesį priskaičiuotas draudžiamųjų pajamų sumas ne vėliau kaip iki kito mėnesio 15 dienos. Tuo tikslu darbdavys užpildo ir pateikia VSDFV teritoriniam skyriui formą 10-SD „Pranešimas apie dirbančių pensininkų draudžiamąsias pajamas (išskyrus asmenis, kuriems sukako 65 metai, bei I grupės invalidus)“ ir formą 11-SD „Perduodamų į VSDFV teritorinį skyrių dokumentų apie dirbančių pensininkų draudžiamąsias pajamas rejestras“.

1. Formoje 10-SD pildomi duomenys:

Draudėjo duomenys:

- draudėjo kodas – iš draudėjo registravimo pažymėjimo;

- draudėjo pavadinimas – įmonės, įstaigos, organizacijos pavadinimas;

- draudėjo adresas ir asmens, atsakingo už dokumento pildymą, darbo telefono numeris.

Apdraustojo duomenys:

- apdraustojo asmens vardas, pavardė;

- apdraustojo asmens kodas – iš VSD pažymėjimo arba LR piliečio paso;

- apdraustojo valstybinio socialinio draudimo pažymėjimo serija ir numeris;

- valstybiniu socialiniu draudimu apmokestinamo darbo užmokesčio suma – dirbančiojo pensininko darbo užmokestis ir kitos pajamos per kalendorinį mėnesį;

- ligos pašalpos suma – dirbančiojo pensininko ligos pašalpos suma (įtraukiama ir darbdavio lėšomis apmokėta ligos pašalpa už 2 pirmąsias kalendorines dienas) per kalendorinį mėnesį. Jei draudėjui nepavesta mokėti ligos pašalpų – nurodoma darbdavio lėšomis apmokėta ligos pašalpos už 2 pirmąsias kalendorines dienas suma.

Jei ligos pašalpa apskaičiuota už praeitus mėnesius, informacija pateikiama atskirose 10-SD formose, užpildant asmeniui ligos pašalpos stulpelį.

2. Kiekviename užpildytame dokumento lape apskaičiuojama kontrolinė apmokestinamo darbo užmokesčio suma ir ligos pašalpų suma puslapiui – visų dokumento eilučių 5 ir 6 grafų suma puslapyje.

3. Kiekvienas užpildytas dokumento lapas patvirtinamas įmonės (įstaigos, organizacijos) vadovo bei užpildžiusiojo asmens parašais ir įmonės antspaudu.

4. Užpildžius šį dokumentą, pildomas „Perduodamų į VSDFV_________miesto (rajono) skyrių dokumentų apie dirbančių pensininkų draudžiamąsias pajamas (išskyrus asmenis, kuriems sukako 65 metai, bei I grupės invalidus) per___metų___________mėnesį rejestras“ (forma 11-SD). Rejestre pildoma:

Draudėjo duomenys:

- draudėjo kodas – iš draudėjo registravimo pažymėjimo;

- draudėjo pavadinimas – įmonės, įstaigos, organizacijos pavadinimas;

- draudėjo adresas ir asmens, atsakingo už dokumento pildymą, darbo telefono numeris.

Dokumentų paketo „Duomenys apie dirbančių pensininkų draudžiamąsias pajamas (išskyrus asmenis, kuriems sukako 65 metai, bei I grupės invalidus) per _______ metų ______ mėnesį“ duomenys:

- užpildyto dokumento lapų skaičius;

- apdraustųjų skaičius dokumentų pakelyje;

- apmokestinamo darbo užmokesčio suma – visų dirbančiųjų pensininkų, įrašytų dokumentų pakelyje, darbo užmokesčio suma (dok. paketo 5 grafos kontrolinė suma).

- ligos pašalpų suma- visų dirbančiųjų pensininkų, įrašytų dokumentų pakelyje, ligos pašalpos suma (dok. paketo 6 grafos kontrolinė suma).

5. Rejestras patvirtinamas įmonės (įstaigos, organizacijos) vadovo bei užpildžiusiojo asmens parašais ir įmonės antspaudu.

6. Pranešimas apie dirbančių pensininkų draudžiamąsias pajamas per kalendorinį mėnesį (jų paketas) kartu su rejestru perduodamas į VSDFV teritorinį skyrių, kuriame įmonė (įstaiga, organizacija) registruota draudėju ne vėliau kaip iki kito mėnesio 15 dienos.

______________